
[bookmark: _GoBack]REGULAMENT
de organizare și funcționare al
Comisiei Locale de Ordine Publică a Municipiului Marghita

Art.1.(1)Comisia Locală de Ordine Publică a Municipiului Marghita este constituită în conformitate cu dispozițiile Legii Poliției Locale nr.155/2010 ,prin hotărâre al Consiliului Local și funcționează cu respectarea Legii Poliției Locale nr.155/2010 și a prezentului regulament.
(2) Comisia Locală de Ordine Publică a Municipiului Marghita este un organism cu rol consultativ.
(3) Comisia Locală de Ordine Publică a Municipiului Marghita este constituită din primarul municipiului Marghita,șeful Poliției municipiului Marghita,șeful Poliției Locale Marghita,secretarul general al municipiului Marghita și 3 consilieri locali desemnați de autoritatea deliberativă.
Art.2.Componența Comisiei Locale de Ordine Publică a Municipiului Marghita a fost aprobată prin HCL nr.......... din ...................
Art.3.Comisia locală are următoarele atribuții:
a) asigură cooperarea dintre instituţiile şi serviciile publice cu atribuţii în domeniul ordinii şi al siguranţei publice la nivelul unităţii/subdiviziunii administrativ-teritoriale;
b) avizează proiectul regulamentului de organizare şi funcţionare a poliţiei locale;
c) elaborează proiectul planului de ordine şi siguranţă publică al unităţii/subdiviziunii administrativ-teritoriale, pe care îl actualizează anual;
d) analizează periodic activităţile de menţinere a ordinii şi siguranţei publice la nivelul unităţii/subdiviziunii administrativ-teritoriale şi face propuneri pentru soluţionarea deficienţelor constatate şi pentru prevenirea faptelor care afectează climatul social;
e) evaluează cerinţele specifice şi face propuneri privind necesarul de personal al poliţiei locale;
f) prezintă autorităţii deliberative rapoarte anuale asupra modului de îndeplinire a prevederilor planului de ordine şi siguranţă publică al unităţii/subdiviziunii administrativ-teritoriale. În baza concluziilor desprinse din analizele efectuate, propune autorităţilor administraţiei publice locale iniţierea unor proiecte de hotărâri prin care să se prevină faptele care afectează climatul social.
Art.4.Ședințele comisiei locale sunt conduse de primarul Municipiului Marghita.
Art.5.Comisia locală se întrunește în ședințe trimestriale sau ori de câte ori este necesar,la convocarea primarului sau a unei treimi din numărul consilierilor locali în funcție.
Art.6.Convocarea Comisiei Locale de Ordine Publică a Municipiului Marghita se realizează în scris de către primar.
Art.7.Invitația la ședință se aduce la cunoștința membrilor Comisiei Locale de Ordine Publică a Municipiului Marghita cu cel puțin 5 zile înainte de data ședințelor și va cuprinde locul,data și ora organizării ședinței,precum și ordinea de zi a acesteia.
Art.8.Comisia se consideră a fi întrunită și își poate desfășura lucrările în  prezența primarului și a cel puțin jumătate din numărul membrilor acesteia.
Art.9.Dezbaterile se consemnează într-un proces verbal întocmit prin grija secretariatului comisiei,care se semnează de către toți membrii prezenți.
Art.10.Secretariatul comisiei  este asigurat de persoane cu atribuții în acest sens din aparatul de specialitate al Primarului municipiului Marghita.
Art.11.Prezentul Regulament poate fi modificat și/ sau completat prin hotărâre de consiliu local,inițiată în condițiile legii. 


